Адыгабзэ

Адыгэ лъэпкъыр зэ шъукъэдаIо! 
Ти АдыгабзэкIэ тыжъугъэгущыlэ 
Ти бзэ нахь дахэ зэрэщымыIэ 
Сабийхэр шъуиIэмэ агурыжъугъаlо!

Адыгэ лъэпкъоу зыбзэ зымышIэрэм 
Мыри Адыг пIоу таущтэу уеджэщт? 
Янэмэ-ятэмэ арымыгъэшIагъэмэ 
Шэныхэр хабзэхэр таущтэу ашIэщт? 

Адыгэ унагъом сабыир къихъуагъэмэ 
ТинэдэлъфыбзэкIэ шъудэгущыIэ 
ГущыIэ дахэ сабыим ебгъашIэмэ 
ГущыIэ дахи уигъэшIэжьыщт... 

Тибзэ тымышIэу тыкъэжъугъэтэджымэ 
Уахътэу блэкIыгъэу шъукIэгъожьыщт 
Тэщфэдэу Адыгэ цIыфмэ тахахьэмэ 
Ти бзэ тымышIэмэ къытшIокъиныщт... 

УАдыгэба, уибзэ умышIэ къытаIомэ 
Ар гу къауэшхоба зэ шъуегупщыс 
Тыгу кIодыгъоу унэм тыгъэзэжьымэ 
Джэуап къэшъутыщтыри къэшъугупщыс!... 

Тилъэпкъ бае игъэкIодынэу 
Боу цIыф аджи таужь къихьагъ... 
Хэкужъы чIыгум тыкъырыфыгъэми 
Хымэжъы чIыгум тыщыбэгъуагъ... 

Къухьам изыхэу цIыфхэр къыращызэ 
Тянэжъхэр тятэжъхэр ащ щылIыхьагъ 
Шхыни тэрэз ящамыгъотоу 
Шырамыгъэтоу зэтелIыхьагъ... 

Псаоу чIыгу хымэм къэсыгъэхэр 
Зы чIыпIэ горэм щыратэкъохьыгъ 
Коцыри былыми къыщымыхъунэу 
ЧIыгу лIагъэр тэ къытатыгъ... 

Тилъэпкъ къинэу тищэкIыгъэр 
Сабийхэр жьугъэтIыси шъыпкъэр яшъуIуат 
Тэ непэ азапэу тызхэтыр имышIэмэ 
ШIу лъэгъуныгъэр фыримыIэщт... 

Илъэпкъ ашIугъэр непэ имышIэмэ 
Неущ Тыркум, Арапым дэкIони ар хэхьажьыщт 
Илъэс пшIырэ пшIыкIутфырэ блэкIымэ 
Ар Адыгагъэми шигъупшэжьыщт... 

Тянэхэр тятэхэр тыкъэжъугъэтэджи 
ЩыIэныгъоу тызфакIорэм тежъугъэгупшыс
Хымэжъы чIыгум тыщымыунэхъузэ 
Тыкъэжъугъэтэджи тихэкум тэжъугъэзэжь...!